Page:Now westlin winds.pdf/4

 Amang the rigs o' barley:

I kent her heart was a' my ain,

I lov'd her most sincerely;

I kiss'd her o'er and o'er again

Amang the rigs o' barley.

I lock'd her in my fond embrace,

Her heart was beating rarely;

My blessing on that happy place

Amang the rigs o' barley!

But by the moon and stars so bright

That shone that night so clearly,

She ay shall bliss that happy night,

Amang the rigs o' barley.

I hae been blythe wi' comrades dear,

I hae been merry drinkin',

I hae been joyfu' gath'ring gear,

I hae been happy thinkin':

But a' the pleasures e'er I saw,

Though three times doubled fairly

That happy night was worth them a'

Amang the rigs o' barley.

Scenes of woe, and scenes of pleasure,

Scenes that former thoughts renew,

Scenes of woe, and scenes of pleasure,

Now a sad and last adieu!

Bonny Doon, sae sweet at gloaming,

Fare thee weel before I gang!